Dylan Moran
Dylan William Moran (sündinud 3. november 1971) on iiri koomik, stsenarist ja näitleja. Tema tuntuim töö on Bafta auhinnaga autasustatud telesari "Black Books" (2000–2004), milles ta mängis üht peaosa. Ta jättis 16-aastaselt kooli pooleli ja alustas 1992. aastal tööd koomikuna. 1993. aastal võitis ta Edinburghi festivalil Perrier' aasta uustulnuka auhinna. 1998. aastal mängis ta peaosa BBC komöödiasarjas "How Do You Want Me?" ja 2000. aastal lõi telesarja "Black Books". Esimese hooaja kuuest osast kirjutas Moran kolm ja kehastas kõigis tegelaskuju Bernard Black. Moran on korduvalt käinud esinemas Eestis.